text: Biograf: Hjælp os med at overleve
  23 november 2015 kl. 14.22
  Det tekniske udstyr bliver for hurtigt forældet. Det gør driften dyrere for landets biografer, hvilket især går ud over de små.
  Den digitale tidsalder har gjort det dyrere at drive biograf. Det mærker de i Toftlund Biograf. Selvom den lille biograf udelukkende drives af frivillige, så er udgifterne til det tekniske udstyr steget efter digitaliseringen af biograferne.
  I følge formanden for Toftlund Biograf Bill Hussmann kunne den gammeldags projekter holde i mange år og nøjes med et par dråber olie og en ny pære fra tid til anden. Sådan er det ikke længere med det nye digitale udstyr, der har en meget kortere levetid.
  Nu beder formanden om økonomisk støtte fra både det offentlige og private fonde for at holde biografen i Toftlund i live.
  Du kan blive meget klogere på teknikken bag biografen i Toftlund når Naboer besøger byen. Det er på TV SYD+ klokken 15:00, 19:55 og 22:40.
  